Cuneiform Tablet Kt 92/k 197 (AKT 5 43)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation | testimony
Transliteration:
KIŠIB en-nam-a-šur DUMU um-ma-sá a-šur-DÙL DUMU a-šùr-ša-dí-li ki-ma ku-li-a DUMU a-lá-bi₄-im a-na a-šur-e-mu-qí DUMU šu-ra-ma iṣ-ba-at-ni-a-tí-ma um-ma a-šur-DÙL-ma KÙ.BABBAR-áp be-lúm-ba-ni DAM.GÀR-ri-im ša ku-li-a tal-qé lá tal-qé-e IGI a-ni-e-ma i-ki-ir ú-ul kà-i-in um-ma a-šur-e-mu-qí-ma al-qé ú al-qé-ma ú u₄-ma-am a-lá-qé-ma a-na a-wa-tim a-ni-a-tim kà-ru-um kà-ni-eš TUR.GAL i-dí-na-ni IGI GÍR ša a-šur ší-bu-tí a-dí-in a-šur-lá-ma-sí DUMU i-tur₄-a-num tap-pá-i KIŠIB a-šùr-lá-ma-sí DUMU i-tur₄-a-num a-šur-DÙL DUMU a-šur-ša-dí-li ša ki-ma ku-li-a DUMU a-lá-bi₄-im a-na a-šùr-e-mu-qí DUMU šu-ra-ma iṣ-ba-at-ni-a-tí-ma um-ma a-šur-ANDUL-ma a-na a-šur-e-mu-qí-ma KÙ.BABBAR be-lúm-ba-ni DAM.GÀR-ri-im ša ku-li-a tal-qé lá tal-qé-e IGI a-ni-e-ma i-ki-ir ú-ul kà-i-in um-ma a-šur-e-mu-qí-ma al-qé ú al-qé-ma ú u₄-ma-am a-lá-qé-ma a-na a-wa-tim a-ni-a-tim kà-ru-um té-ga-ra-ma TUR.GAL i-dí-na-ni-ma IGI GÍR ša a-šur ší-bu-tí a-dí-in en-um-a-šur DUMU um-ma-sá tap-pá-i KIŠIB a-lá-ḫi-im DUMU zu-ma-a a-šur-DÙL DUMU a-šùr-ša-dí-li ša ki-ma ku-li-a DUMU a-lá-bi₄-im ù a-šur-e-mu-qí DUMU šu-ra-ma i-na kà-ni-iš i mì-ig-ra-tí-šu-nu iṣ-bu-tu-ni-a-tí-ma um-ma a-šur-DÙL-ma a-na a-šur-e-mu-qí-ma be-lúm-ba-ni a-ḫu-ka maš-kà-tám a-na ku-li-a ḫa-bu-ul-ma i-na ṭup-pì-šu DAM.GÀR wa-du-ú šu-ma a-na-ku lá a-zi-iz-ma i-na lá i-da-i-a iš-tí tám-kà-ar bé-lúm-ba-ni a-ḫi-ka ta-tá-am-gàr-ma KÙ.BABBAR tal-qé ú a-le KÙ-áp bé-lúm-ba-ni i-ba-ší-ú mì-ma lá ta-lá-qé šum-ma iš-tí tám-kà-ar bé-lúm-ba-ni ta-ta-am-gàr-ma KÙ.BABBAR tal-té-qé lu a-le KÙ.BABBAR bé-lúm-ba-ni i-ba-ší-ú mì-ma tal-té-qé a ma-lá a-na ku-li-a KÙ.BABBAR ḫa-bu-lu-ú a-ta ta-ša-qal um-ma a-šùr-e-mu-qí-ma šu-ma iš-tí tám-kà-ar bé-lúm-ba-ni a-ḫi-a a-ta-am-gàr-ma KÙ.BABBAR al-té-qé lu a-le-e KÙ.BABBAR-áp bé-lúm-ba-ni i-ba-ši-ú mì-ma al-te-qé ma-lá a-na ku-li-a DUMU a-lá-bi-im bé-lúm-ba-ni a-ḫi-i ḫa-bu-lu-ú KÙ.BABBAR a-na-ku a-ša-qal a-na a-wa-tim a-ni-a-tim kà-ru-um dur₄-ḫu-mì-it TUR.GAL i-dí-ni-ma IGI GÍR ša a-šur ší-bu-tí a-dí-in a-šur-na-da DUMU ma-du-ba-a tap-pá-i KIŠIB pí-lá-aḫ-IŠTAR DUMU a-šùr-na-da KIŠIB šu-bé-lúm DUMU a-lá-ḫi-im KIŠIB a-šùr-e-mu-qí DUMU šu-ra-ma 1 ma-na KÙ.BABBAR ší-im 4.5 ma-na AN.NA ša bé-lá-num DUMU šu-ku-bi₄-im a-na bé-lúm-ba-ni DUMU šu-ra-ma i-ḫi-ib-lu-ma i-na tù-a-ri-šu i-na kà-ni-iš i-ša-qú-lu a-šùr-e-mu-qí a-ḫu-šu DUMU šu-ra-ma KÙ.BABBAR il₅-qé šu-ma ma-ma-an a-na KÙ.BABBAR šu-a-tí a-na bé-lúm-ba-ni i-tù-a-ar a-šùr-e-mu-qí DUMU šu-ra-ma ú-ša-ḫa-sú